
'H μµυστπριώδης tautótnta 116 ἰδιοφυΐας 


ΖΩΗ καὶ τὸ ἔργο τοῦ Ῥογήρου βὰν ντὲρ Βάυντεν θέτουν 

ἕνα ἰδιαίτερα πολύπλοκο πρόβλημα, ἕνα ἀπὸ τὰ πιὸ δύσκολα 
στὴν ἱστορία τῆς φλαμανδικῆς ζωγραφικῆς τοῦ δέκατου πέμπτου 
αἰώνα. Λὲν ἔχουν περάσει περισσότερα ἀπὸ ἑκατὸ χρόνια ἀπὸ 
τότε ποὺ ἄρχισε νὰ καθορίζεται τὸ περίγραμμα τῆς προσωπικό- 

τητάς του. [laAatóvega τοὺς πίνακές του τοὺς ἀπέδιδαν συνήθως 
στὸν Γιὰν βὰν "Αυκ ἢ στοὺς ἐπιγόνους του. Γιὰ τὸ λάθος αὐτὸ 
ἔφταιγε κυρίως τὸ γεγονὸς ὅτι ἀπὸ τὰ ἔργα του ποὺ σώζονται κανέ- 
να δὲν ἔχει οὔτε ὑπογραφὴ οὔτε ἡμερομηνία. Móvo γιὰ δυὸ ἀπ᾽ 
αὐτά, τὴν ᾿Αποκαθήλωση (Μουσεῖο τοῦ IToávro, Μαδρίτη) καὶ τὴ 
Σταύρωση (᾿Κσκοριάλ), ὑπάρχουν γραπτὰ τῆς ἐποχῆς ποὺ βε- 

βαιώνουν πὼς ἔγιναν ἀπὸ τὸν Bav ντὲρ Βάυντεν. 110 ὅλα τὰ ἄλ- 
λα, πρέπει νὰ ἀρκεστῆ κανεὶς στὴν ἐξέταση τῶν τεχνοτροπικῶν 
σχέσεων. "Av τὰ στοιχεῖα τὰ σχετικὰ μὲ τὸ ἔργο του εἶναι λίγα, 
αὐτὰ ποὺ ἀφοροῦν τὴ ζωή του εἶναι συχνὰ ἀμφίβολα καὶ προκαλοῦν 
ἀμφισβητήσεις: τὸν ἀφοροῦν πάντα; μήπως ἔχουν σχέση μὲ ἄλ- 
λον καλλιτέ : τὸ ἴδιο Û : δ᾽ αὐτὲς τὶς ἐρωτήσεις οὗ ἵστορι- 
yv» μὲ τὸ ἴδιο ὄνομα; δ᾽ αὐτὲς τὶς ἐρωτήσεις ϱ 

κοὶ τῆς τέχνης ἔδωσαν διάφορες ἀπαντήσεις. []άντως ξέρομε μὲ 
βεβαιότητα πὼς ὁ Bav ντὲρ Πάυντεν γεννήθηκε τὸ 138989 ἢ τὸ 
1400 στὴν Tovovat, στὸ μεσημβρινὸ Βέλγιο, περιοχὴ ποὺ τότε 
ἦταν στὴν κυριαρχία τῶν δουκῶν τῆς Βουργουνδίας. 'O πατέρας 
του ἦταν μαχαιρὰς 一 μερικοὶ λένε γλύπτης. 

"Amo ἄλλη πηγὴ ξέρομε ὅτι κάποιος Poli ντὲ λὰ م06‎ 
(Rogier de la Pasture, ἀντίστοιχο γαλλικὸ τοῦ Roger van der 
Weyden) ἄρχισε và μαθητεύη κοντὰ στὸ ζωγράφο Pouzép Kag- 
πὲν στὶς ὃ Μαρτίου 1427 xai ἐγκατέλειψε τὸ ἐργαστήρι του τὴν 1 
Αὐγούστου 1432 μὲ τὸν τίτλο τοῦ «Martstre», δηλαδὴ ἀναγνωρι- 
σμένος σὰν δάσκαλος. Αὐτὴ ὅμως ἡ ἐκδοχὴ δὲ συμφωνεῖ μὲ ἕνα 
ἄλλο ἔγγραφο τῆς Tovovat, τοῦ 1426, ποὺ μιλάει κιόλας γιὰ κά- 
ποιον Maiovo Ροζιὲ ντὲ λὰ |]αστύρ. Εῖναι δύσκολο và δεχτῆ κα- 
νεὶς πώς αὐτὸς ὁ δάσκαλος (ἂν πρόκειται γιὰ δάσκαλο ζωγραφι- 
xf) ξαναβρέθηκε νὰ εἶναι μαθητὴς ἑνὸς ἄλλου ζωγράφου. 

μερικοὶ σκέφτηκαν πὼς αὐτὸς ὁ μαθητὴς τοῦ Ρομπὲρ Ιαμπὲν 
δὲν μποροῦσε và εἶναι ὁ Ρογῆρος βὰν ντὲρ Ράυντεν, ποὺ ὑπῆρξε, 
μετὰ τὸν Γιὰν βὰν "Avx, 6 μεγαλύτερος Φλαμανδὸς ζωγράφος 
τοῦ δέκατου πέμπτου αἰώνα, ἀλλὰ κάποιος συνώνυμός του. Δὲν 
εἶναι ὅμως λιγότερο ἀναμφισβήτητο πὼς πολλὲς ὁμοιότητες στὶς 
λεπτομέρειες ἀνάμεσα στὸ ἔργο τοῦ Bav ντὲρ Γάυντεν καὶ τοῦ 
Καμπὲν ἐπιτρέπουν νὰ ὑποθέσωμε μιὰ στενὴ σχέση μεταξύ τους. 
Μιὰ λύση στὸ δίλημμα ποὺ δημιουργοῦν αὐτὲς oi μαρτυρίες, οἱ 
φαινομενικὰ ἀντιφατικές, θὰ ἐπέτρεπε νὰ ὑποθέσωμε πὼς ὁ καλ- 
λιτέχνης ποὺ ἀναφέρεται τὸ 1496 σὰν Maiovo Ροζιὲ ντὲ λὰ ]]α- 
στὺρ εἶναι πραγματικὰ ὁ Βὰν ντὲρ Ράυντεν, ἀλλὰ σὰν δάσκαλος 
σὲ τομέα ἄλλον ἀπὸ τὴ ζωγραφική, στὴ γλυπτικὴ ἴσως' σ᾽ αὐτὴ 
τὴν περίπτωση δὲν πρέπει νὰ ἄρχισε νὰ ζωγραφίξη παρὰ τὴν énó- 
μενή χρονιά. “Eva ἄλλο γεγονὸς ἔρχεται νὰ συσκοτίση ἀκόμα πιὸ 
πολὺ τὶς ἀρχὲς τῆς καριέρας τοῦ Bav ντὲρ Ράυντεν: ἡ ἔλλειψη ἔρ- 
yov ποὺ νὰ μποροῦν νὰ ἀποδοθοῦν μὲ βεβαιότητα στὸν Kayumnév. 
Ὑπάρχει ὅμως μιὰ σειρὰ πινάκων ποὺ ὁ δημιουργός τους ὀνομά- 
ζεται «Ζωγράφος τῆς Φλεμάλ», ἢ ἀκόμα «Ζωγράφος τοῦ Βωμοῦ 
Μερόντ»' σ᾽ αὐτὸν οἱ περισσότεροι συμφωνοῦν ἀναγνωρίζοντας 
τὸν Ρομπὲρ Kaurév. "Αλλοι ἱστορικοὶ ὅμως ἀπορρίπτουν αὐτὴ 
τὴν ταύτιση, ἐξαιτίας ὁρισμένων ὁμοιοτήτων στὶς λεπτομέρειες 
ἀνάμεσα στὰ ἔργα τοῦ Bav ντὲρ Ράυντεν καὶ τοῦ Ζωγράφου τῆς 
Φλεμάλ: κατὰ τὴ γνώμη τους πρόκειται γιὰ τὸν ἴδιο τὸν Bav 0 
Ράυντεν στὴ νεότητά vov: αὐτὴ τὴν ἄποψη ὑποστήριξαν ἰδιαίτερα 
oi Ῥέντερς, Μὰξ Φριντλαῖντερ καὶ Theodor Musper. — 

᾿Αλλὰ οἱ "Eouav Ἠπέενκεν xai "Eofw Ilavópoxv ἔρχονται σὲ 
ἀντίθεση μ᾽ αὐτὴ τὴν ἄποψη, χρησιμοποιώντας τὴ μέθοδο ποὺ 
ἐνδιαφέρεται ὄχι μόνο γιὰ τὴν ἐπανάληψη ὁρισμένων θεμάτων καὶ 
λεπτομερειῶν, παρὰ καὶ γιὰ τὴν καλλιτεχνικὴ χρησιμοποίησή 
τους καὶ γιὰ τὴ θέση καὶ τὸ ρόλο τους στὸν πίνακα, καὶ δέχονται 
πὼς ὁ Ζωγράφος τῆς Φλεμὰλ καὶ 6 Βομπὲρ Καμπὲν εἶναι τὸ ἴδιο 
πρόσωπο, ὁ δάσκαλος δηλαδὴ τοῦ Ρογήρου βὰν ντὲρ Ράυντεν. 

“Η τελευταία ἑρμηνεία φαίνεται νὰ εἶναι ἡ καλύτερη σ᾽ ὅ,τι 
ἀφορᾶ καὶ τοὺς καλλιτέχνες καὶ τὰ ἔργα τους: o^ αὐτὴν βασίστηκε 
καὶ αὐτὴ ἡ μελέτη. 

"Eva ἔγγραφο τοῦ 1435 ἀναφέρει ὅτι ὁ Bav ντὲρ Βάυντεν ἔ- 
µενε τότε στὶς Βρυξέλλες. Τότε ὀνομάστηκε ἐκεῖ ἐπίσημος ζω- 
γράφος τῆς πόλεως, θέση ποὺ θὰ εἶναι ὁ τελευταῖος ποὺ τὴν παίρ- 
νει’ ἕνα ἄλλο ἔγγραφο στὶς 2 Μαΐου 1436 βεβαιώνει πὼς αὐτὴ ἡ 
θέση δὲ θὰ παραχωρηθῆ πιὰ σὲ κανέναν μετὰ τὸ θάνατο τοῦ καλ- 
λιτέχνη. 

Σὲ μεταγενέστερες πηγὲς βρίσκομε καὶ ἄλλες πληροφορίες 
σχετικὰ μὲ τὴ βιογραφία τοῦ Bav ντὲρ Βάυντεν. Τὸ 1459 πρέπει 
νὰ τελείωσε, γιὰ τὸ Λημαρχεῖο τῶν Βρυξελλῶν, δυὸ ἱστορικοὺς 
πίνακες ποὺ εἶχαν γιὰ θέµα τὴ ζωὴ τοῦ αὐτοκράτορα Τραϊανοῦ: 
ἀργότερα ζωγράφισε δυὸ ἄλλους πίνακες μὲ θέμα τὴ ζωὴ τοῦ κό- 
un Χέρκενμπαλντ. Αὐτοὶ οἱ πίνακες ἔχουν χαθῆ καὶ οἱ περιγρα- 
pêç τῆς ἐποχῆς, οἱ ταπισερὶ τῆς Βέρνης καὶ τὸ σχέδιο ποὺ βρί- 
σκεται στὴν ᾿Εθνικὴ Βιβλιοθήκη τοῦ ΙΠαρισιοῦ, δὲ δίνουν παρὰ 
μιὰ ἀμυδρὴ ἰδέα γιὰ τὸ πρωτότυπο. 

"Ενας σύγχρονος τοῦ Bav ντὲρ Βάυντεν μᾶς μετέδωσε ἕνα 


στοιχεῖο μεγάλης σημασίας γιὰ τὸ ἔργο τοῦ καλλιτέχνη καὶ γιὰ 
ὅλη τὴ ζωγραφικὴ τῆς βόρειας Εὐρώπης: ὁ ἱστορικὸς τῆς αὐλῆς 
τῆς Νεαπόλεως 117007001٥0 Φάτσιο ἢ Φάτσιους μᾶς πληρο- 
φορεῖ γιὰ ἕνα ταξίδι τοῦ καλλιτέχνη στὴν ᾿Ιταλία μὲ τὴν εὖ- 
καιρία τοῦ “Αγίου "τους 1450. 

Στὴ Ρώμη, σύμφωνα μὲ πληροφορίες, ὁ Bav ντὲρ Βάυντεν 
θαύμασε κυρίως τοὺς πίνακες τοῦ 187/۸8 ντὰ Φαμπριάνο (ποὺ 
σήμερα ἔχουν χαθῆ) στὸ :Ἰατερανό. “Ὁ ζωγράφος σταμάτησε 
καὶ στὴ Φλωρεντία, ποὺ ἡ ἐπίδρασή της σφραγίζει μερικὰ ἀπὸ 
τὰ ἔργα του. ᾿Επίσης ἐργάστηκε γιὰ τὸ δούκα τῆς Φερράρας, τὸν 
Λιονέλλο vT? "Έστε, ἂν λάβωµε ὑπόψη µας τὸ διακανονισμὸ ὀφει- 
λῶν ποὺ πλήρωσαν οἱ vv "Εστε γιὰ πίνακές του ποὺ τοὺς εἶχε προ- 
μηθεύσει ἕνας ᾿Ιταλὸς ἔμπορος, ὁ [Πάολο Ilóvoto, κάτοικος Dov- 
ξελλῶν. Στὶς Βρυξέλλες, ὅπου ἀνέπτυξε τὸ οὐσιαστικότερο μέρος 
τῆς δραστηριότητάς του, πέθανε ὁ Βὰν ντὲρ Ῥάυντεν, τὸν ° Ιούνιο 


τοῦ 1464. 


Ἕνας βαθὺς épeuvntnc τῆς ἀνθρώπινης ψυχης 


ΤΗΝ ΕΠΟΧΗ τῆς παιδικῆς ἡλικίας καὶ τῆς νεότητας τοῦ 

Βὰν ντὲρ Βάυντεν ἔγιναν, στὸν τομέα τῆς ζωγραφικῆς, 
μερικὲς καινοτομίες ποὺ καθόρισαν τὴν ἐξέλιξη τῆς δυτικῆς 
τέχνης. Στὴ βόρεια Εὐρώπη βρέθηκαν νέες λύσεις γιὰ τὴν 
προοπτικὴ ἀπεικόνιση μακρινῶν χώρων καὶ γιὰ τὴν ἀνάπτυξη 
τοῦ χώρου στὶς ἐσωτερικὲς σκηνές, ὅπως μαρτυροῦν οἱ µικρο- 
γραφίες καὶ οἱ πίνακες τῶν ἀδελφῶν Λίμπουργκ, τοῦ Χοῦμπερτ 
καὶ τοῦ Γιὰν βὰν "Avk. Ἡ ἐπιθυμία νὰ ὀργανωθῆ ἔτσι 6 ἐξωτε- 
ρικὸς χῶρος ὥστε và περιλαμβάνη καὶ νὰ ἀνακαλῆ στὴ μνήμη 
τὸ καθετί, δίνει σιγὰ - σιγὰ ἕνα καινούριο ἐνδιαφέρον σὲ κάθε 
φαινόμενο ξεχωριστά, εἴτε πρόκειται γιὰ τὴν ποικιλία τῶν φυ- 
τῶν, τῶν λουλουδιῶν, τῆς χλόης, εἴτε γιὰ τὴν ὀμορφιὰ τῶν πο- 
λύτιμων ὑφασμάτων, τῶν κοσμημάτων, εἴτε ἀκόμα γιὰ τὴν ἀκτι- 
νοβολία τοῦ φωτὸς ποὺ λούζει τὰ ἀντικείμενα καὶ τὰ ὄντα, δη- 
μιουργώντας τὴ γενικὴ ἀτμόσφαιρα. 

Ἡ ἀνθρώπινη μορφὴ ἀπεικονίζεται ἀπὸ τὸν Μαζάτσιο, στὴν 
Ἰταλία, σ᾽ ἕνα χῶρο τέλεια δομημένο: µέσα σ᾽ αὐτὸν ἐξελίσσε- 
ται καὶ τοποθετεῖται A μορφὴ σύμφωνα μὲ τοὺς κανόνες μιᾶς 
νέας προοπτικῆς, ἤδη ἐπιστημονικῆς. Ἔτσι γεννιέται μιὰ και- 
νούρια σχέση ἀνάμεσα στὸ ἄτομο καὶ τὸ χῶρο, ἐνῶ καὶ τὰ 
δυὸ ὑπακούουν στοὺς ἴδιους αὐστηροὺς νόμους. ᾿Απὸ τώρα κι 
ἔπειτα, ὁ καλλιτέχνης προσπαθεῖ ۷ ἀποδώση στὰ πράγματα 
τὴ φυσική τους ὑπόσταση: κι αὐτὸ χάρη o ἕνα ἰδανικὸ τῆς 
ὀμορφιᾶς ποὺ βασίζεται στὸν ἀρχαῖο πολιτισμό. 


Ο ΑΝΘΡΩΠΙΝΟ πρόσωπο, μὲ τὸ ἐνδιαφέρον ποὺ προκαλεῖ, 
δίνει μεγάλη ὤθηση στὴν τέχνη τῆς προσωπογραφίας: 
ἀπὸ κεῖ ἀντλεῖ αὐξημένη σημασία ἡ ψυχολογικὴ διείσδυση στὸ 
πρόσωπο ποὺ ἀπεικονίζεται. Τὶς λύσεις ποὺ δόθηκαν στὸ πρό- 
βλημα τοῦ χώρου στὸ Νότο, ὃ Βὰν ντὲρ Βάυντεν τὶς ἀγνοεῖ ἀκό- 
μα αὐτὰ τὰ χρόνια: οἱ προτιμήσεις του τὸν φέρνουν πιὸ κοντὰ 
στὴ μελέτη τῶν πρωτότυπων μορφῶν ποὺ πρότειναν οἱ Καμπὲν 
καὶ Bàv "Auk, δάσκαλοι τῆς διάχυτης φωτεινότητας καὶ τῆς 
ἀνανεωμένης ἑρμηνείας τῆς ἀνθρώπινης μορφῆς, ποὺ τὸν εἷ- 
χαν διαμορφώσει στὴν ἐφηβεία του. 
Ὁ Ῥομπὲρ Καμπέν, ὁ πρῶτος δάσκαλος τοῦ Βὰν ντὲρ Βάυ- 
ντεν, περνᾶ τὸ μαθητή του κατὰ μιὰ γενιά: σ᾽ αὐτὸν ἕνα ξεκάθα- 

po φῶς, ποὺ δημιουργεῖ ζῶνες φωτεινότητας καὶ σκιᾶς ἔντονα 
διαχωρισμένες, συνοδεύει τὴν πλαστικὴ ἐπεξεργασία ὅλων τῶν 
λεπτομερειῶν τῆς ἀνθρώπινης μορφῆς: καθένα ἀπ᾽ τὰ χαρακτη- 
ριστικά, μάτια, μέτωπο, πηγούνι, παίρνει τὴν ἀκριβῆ ἀξία του. Τὸ 
σχέδιο εἶναι πολὺ τονισµένο, καθαρὸ καὶ προσεγμένο' ὁ καλλιτέ- 
χνης φτάνει καμιὰ φορὰ νὰ δουλεύη γραμμικὰ τὶς πτυχὲς τῶν φο- 
ρεμάτων μὲ τέτοια ἀνεξαρτησία, ὥστε νὰ μὴν ἀνήκουν πιὰ παρὰ 
μόνο ἐπιφανειακὰ στὴ σύνθεση: δίπλα σὲ μορφὲς σχεδιασμένες 
μὲ εὐγένεια, ποὺ ἀνταποκρίνονται ἀπόλυτα στὸ περιεχόμενο τοῦ 
πίνακα, ὑπάρχουν καὶ ἄλλες μὲ ἀξία σχεδὸν ἀποκλειστικὰ διακο- 
σμητική. ᾿Αδεξιότητες ὁλοφάνερες, εὐδιάκριτες ἀκόμα καὶ στὸν 
τρόπο μὲ τὸν ὁποῖο τὰ ἀντικείμενα εἶναι σπαρμένα σὲ ὅλο τὸν 
πίνακα, μαρτυροῦν μιὰ ἔλλειψη ἰσορροπίας, μιὰ ὑποσυνείδητη 
ἀνησυχία. Τὰ ἐσωτερικὰ χάνονται μέσα σὲ μιὰ καλπάζουσα 
προοπτική, ὅπου οἱ μορφὲς περιορίζονται, συμπιεσμένες στὸν 


ὅλο καὶ πιὸ περιορισμένο χῶρο μιᾶς πνιγηρῆς ἀτμόσφαιρας. 


“ឬ προοπτική, ἕνα ἀπὸ τὰ παραστατικὰ προβλήματα ποὺ 
ἀπασχόλησαν περισσότερο τοὺς ζωγράφους αὐτῆς τῆς ἐποχῆς, 
εἶναι γιὰ τὸν Ρομπὲρ Καμπὲν πάνω ἀπ᾽ ὅλα ἕνα µέσο ἔκφρασης 
τοῦ βάθους, χάρη σὲ μιὰ ἐνδιάμεση περιοχὴ ποὺ ἔρχεται νὰ 
ἑνώση δυὸ ζῶνες χώρου. Πραγματικὰ στὶς ἀρχὲς τοῦ δέκα- 
του πέμπτου αἰώνα, στὴ ζωγραφικὴ τοῦ Βορρᾶ, τὸ ἐνδιάμεσο 
τμῆμα εἶναι συνήθως λόφοι καὶ τὸ «μακρινὸ διάστημα» ἐμφανί- 
ζεται σὰν ἕνα ἀνεξάρτητο τοπίο πάνω ἀπὸ τὴν κοντινὴ σκηνή, 
μὲ τὴν ὁποία: δὲν ἔχει πολὺ καθορισμένη σχέση. “Ἡ λύση τοῦ 
Καμπέν, ποὺ εἶχε κιόλας υἱοθετηθῆ καὶ σ᾽ ἄλλα µέρη, γιὰ νὰ 
ἐπιτευχθῆ f| συνοχὴ τοῦ χώρου, εἶναι χωρὶς ἀμφιβολία ἀξιό- 
λογη: ἕνας δρόμος φιδωτὸς ξετυλίγεται πρὸς τὸ βάθος, φυτεμέ- 
νος δεξιὰ κι ἀριστερὰ μὲ δέντρα ποὺ τὸ μέγεθός τους, καθὼς μι- 
κραίνει βαθμιαῖα, δείχνει τὴν ἀπόσταση ποὺ μεγαλώνει. )( 0۷ 
ντὲρ Βάυντεν καὶ οἱ ἄλλοι ζωγράφοι τῆς ἐποχῆς του δὲν ἀργοῦν 
νὰ πάρουν αὐτὸ τὸ μοτίβο, δέντρα ἢ ἕνα μόνο δέντρο ποὺ τοπο- 
θετεῖται σὰν σημάδι, γιὰ νὰ πετύχουν τὴ συνοχὴ τοῦ χώρου: 
ἔτσι τὸ ἐνδιάμεσο πλάνο φορτίζεται μὲ μιὰ δική τοῦ ξεχωριστὴ 
ἀξία καὶ τὸ μάτι τοῦ θεατῆ ὁδηγεῖται σταδιακὰ πρὸς τὸ βάθος. 

Στὸν πίνακα ἡ Παναγία τοῦ καγκελάριου Ρολὲν (Λοῦβρο), ὃ 
Γιὰν βὰν "Αυκ εἶχε υἱοθετήσει μιὰ ἀνάλογη λύση γιὰ τὴ σύν- 


θεση, ζωγραφίζοντας στὴν ἐνδιάμεση ζώνη δυὸ πρόσωπα ποὺ 
κοιτάζουν τὸ τοπίο μὲ τὸ ποτάμι καὶ ὁδηγοῦν τὸ βλέμμα τοῦ 
θεατῆ. O Γιὰν βὰν "Aux ἀπὸ τὸ 1432, δουλεύοντας μαζὶ μὲ τὸν 
ἀδελφό του Χοῦμπερτ τὴν εἰκόνα γιὰ τὴν “Αγία Τράπεζα τῆς 
ἐκκλησίας τοῦ Αγίου Μπαβόν, στὴ Γάνδη, συγκέντρωνε καὶ 
χρησιμοποιοῦσε ὅλες τὶς ἀξιοσημείωτες ἐξελίξεις τῆς ζωγραφι- 
κῆς στὶς Κάτω Χῶρες, δείχνοντας τὴν ἐκπληκτική της πρόοδο. 
᾿Αργότερα, στὶς μικρογραφίες τοῦ Βιβλίου τῶν "(ὁρῶν τοῦ Τουρί- 
νου, ὅλα τὰ προβλήματα τῆς συνέχειας τοῦ χώρου φαίνονται νὰ 
ἔχουν πιὰ λυθῆ, καὶ ὁ χῶρος ἐμφανίζεται σὰν μιὰ ἑνότητα ποὺ 
μέσα σ᾽ αὐτὴν κάθε πρόσωπο, κάθε ἀντικείμενο κατέχει μιὰ θέση 
φυσική. Αὐτὴ ἢ βασικὴ συμβολὴ στὴν ἀνάπτυξη τῆς φλαμαν- 
δικῆς τέχνης συνοδεύεται, στὸ ἔργο τῶν Βὰν "Αυκ, ἀπὸ μιὰ ἐκ- 
πληκτικὴ πιστότητα στὴν πραγματικότητα: μπορεῖ κανεὶς νὰ 
τὴν παρατηρήση εἴτε στὰ γυμνὰ --- ὅπως τὸ ᾿4δὰμ καὶ Eva τοῦ 
"Αγίου Μπαβὸν στὴ Γάνδη --- εἴτε στὰ πορτραῖτα τοῦ Γιὰν ποὺ 
τὰ διακρίνουν A ἐξαιρετικὴ ψυχολογικὴ διείσδυση καὶ ἢ κατα- 
πληκτικὴ ἀκρίβεια στὶς φόρμες. ᾿Ακόμα, στὰ ἐσωτερικὰ ποὺ 
ἔγιναν ἀπὸ τοὺς δυὸ ἀδελφούς, ἀναπτύσσεται μιὰ ἀσύλληπτη 
λαμπρότητα ἀπὸ μόνο τὸ παιχνίδι ἑνὸς ζεστοῦ φωτισμοῦ, ποὺ 
δένει τὰ ἀντικείμενα στὴν ἀτμόσφαιρα τοῦ πίνακα. 


Φτάνοντας στὰ τριάντα του χρόνια ὁ Βὰν ντὲρ Βάυντεν ۳ 
σιμοποιεῖ τὶς τεχνοτροπικὲς λύσεις τόσο τοῦ Καμπέν, τοῦ ὃα- 
σκάλου του, ὅσο καὶ τοῦ Βὰν "Aux. Στὸν πρῶτο ὀφείλει ὄχι 
μόνο μιὰ μεγάλη κυριαρχία στὰ ἐκφραστικὰ μέσα, ἀλλὰ καὶ ὁρι- 
σμένα μοτίβα ποὺ σὲ λίγο θὰ τὰ χρησιμοποιῆ συχνὰ στοὺς πί- 
νακές του, ὅπως τὸν καναπὲ στὰ ἀριστερὰ καὶ τὴν ἀπλίκα ποὺ 
δεσπόζει στὴν καμινάδα στὸν Πὐαγγελισμὸ τοῦ Λούβρου (γύ- 
ρω στὰ 1435), ποὺ μοιάζουν πολὺ μὲ τὰ ἀντίστοιχα τοῦ Βω- 
μοῦ [Μερὸντ (Πύργος τοῦ Westerloo) ποὺ ζωγράφισε ὁ Καμπὲν 
στὰ εἴκοσί του χρόνια: ἢ ἀκόμα τὴ στάµνα πάνω στὸ μπαοῦλο 
ποὺ εἰκονίζεται μὲ παρόμοιο τρόπο o ἕναν ἄλλο πίνακα τοῦ 
Καμπὲν καὶ θέτει τὸ ἐρώτημα γιὰ τὴν πατρότητα ὁρισμένων 
θεμάτων τῆς τελευταίας του δουλειᾶς' πραγματικὰ ὃ Καμπὲν 
φαίνεται καθαρὰ ὅτι ἐπηρεάστηκε ἀπὸ τὸν πρώην μαθητή του. 
"Αλλα πάλι μοτίβα στὸν Κὐαγγελισμὸ ἀπηχοῦν θέµατα ὀγαπητὰ 
στὸν Γιὰν βὰν "Auk: τὸ πολύφωτο, σὰν παράδειγμα, καὶ ἢ διά- 
ταξη τῆς γωνιᾶς τοῦ δωματίου μὲ τὸ κρεβάτι θυμίζουν τὸ περίφη- 
uo Ζεῦγος ᾿Αρνολφίνι τοῦ Βὰν "Αυκ (1434, σήμερα στὴν ᾿Εθνικὴ 
Πινακοθήκη τοῦ Λονδίνου). 


Ὅμως ἢ ἐπίδραση τοῦ Βὰν "Auk εἶναι πολὺ πιὸ οὐσιαστικὴ 
καὶ δὲν περιορίζεται στὴ χρησιμοποίηση μεμονωμένων παρα- 
στατικῶν στοιχείων. Στὴ ζωγραφικὴ τοῦ Bav Αυκ ἢ θαυμαστὴ 
σύνθεση, τὸ λεπτὸ βάθος τῶν ἐσωτερικῶν, ἢ θέση τῶν προσώπων 
καὶ ὁ διάχυτος φωτισμὸς δὲν ἀποκαλύπτονται παρὰ μὲ προσε- 
κτικὴ μελέτη τοῦ κάθε ἔργου του. Γιὰ τὴν τέχνη τοῦ Bav ντὲρ 
Βάυντεν αὐτὴ ἢ φωτεινότητα θὰ παίξη βασικὸ ρόλο. ᾿Αντίθετα 
μὲ ἐκείνη τοῦ Καμπέν, ποὺ δημιουργεῖ ἀδιαπέραστες σκιές, ἢ 
δική του τυλίγει τρυφερὰ τὰ ἀντικείμενα, τὰ κάνει νὰ κολυμποῦν 
σὲ μιὰ κοινὴ ἀτμόσφαιρα, χωρὶς μ᾽ αὐτὸ νὰ μειώνη τὸν ἀτομικὸ 
χαρακτήρα τοῦ καθενός, ποὺ εἶναι πάντα λεπτομερειακά σχεδια- 
σμένο. Ὅμως, μὲ τὰ χρόνια, | γραμμικὴ ἀκρίβεια τῶν ἀντικει- 
μένων γίνεται πιὸ ἔντονη στὸν Βὰν ντὲρ Βάυντεν, ποὺ πλησιάζει 
ἀσυναίσθητα στὰ ἐκφραστικὰ μέσα τοῦ πρώτου του δασκάλου 
καὶ ἀπομακρύνεται ἔτσι ἀπὸ τὸν Βὰν "Auk. Ὅπως κι ἂν εἶχαν 
τὰ πράγματα ὅμως, αὐτὴ τὴν ἐποχὴ ἢ σχέση του μὲ τὸν Φλα- 
μανδὸ καλλιτέχνη εἶναι ἀκόμα πολὺ ἔντονη. Φαίνεται καθαρὰ 
στὸν “Αγιο Ἰουκὰ ποὺ ζωγραφίζει τὴν {Παναγία (Βοστώνη), ἔργο 
σύγχρονο μὲ τὸν Γὐαγγελισμὸ τοῦ Παρισιοῦ. ᾿Αλλὰ αὐτὸ τὸ 
ἔργο, παρὰ τὴ διάταξη τῆς συνθεσης ποὺ εἶναι συγγενικὴ μὲ 
τὴν /lavayía τοῦ καγκελάοιου PoAév, παρουσιάζει ὁλοφάνερα 
ὁρισμένα διακριτικὰ χαρακτηριστικὰ ποὺ διαφέρουν βαθύτατα 

ἀπὸ τὴν προσωπικὴ ὅραση τοῦ Βὰν "Auk. 


Ἔτσι, ἐνῷ ὃ τελευταῖος ἀποβλέπει στὸ νὰ ἐξυμνήση τὶς δυὸ 
ἐξουσίες --- τὴ θεϊκὴ ποὺ ἀντιπροσωπεύεται ἀπὸ τὴν Παναγία 
καὶ τὸ Βρέφος ποὺ εὐλογεῖ, καὶ τὴν ἀνθρώπινη ποὺ ἀποδίδεται 
ἀπὸ τὴν ὑπερήφανη στάση τοῦ γονατισμένου καγκελάριου 一 
ὃ Βὰν ντὲρ Βάυντεν ζωγραφίζει τὴ σκηνὴ σὰν νὰ ἦταν ἕνα &- 
πεισόδιο σὲ ἀστικὸ σπίτι. Τὸ δωμάτιο δὲν ἔχει πιά, ὅπως στὸν 
προηγούμενο πίνακα, τοξοστοιχίες ποὺ νὰ θυμίζουν ἐσωτερικὸ 
ἐκκλησίας ἢ ἀνακτόρου, παρὰ κολόνες ποὺ ὑποβαστάζουν τὰ 
δοκάρια τῆς ὀροφῆς, καὶ ἡ Παναγία ποζάρει μὲ φυσικότητα 
γιὰ τὸ πορτραῖτο ποὺ φτιάχνει ὃ "Άγιος Λουκάς: οἱ κολόνες καὶ 
6 «οὐρανὸς» ἀπὸ μεταξωτὸ ὕφασμα δὲν ὑπάρχουν ἐδῶ παρὰ γιὰ 
νὰ δείξουν τὸ ὑψηλὸ ἀξίωμα τῆς Θεοτόκου. Στὸν Βὰν ντὲρ 
Βάυντεν ἢ ἐξύμνηση τῆς μεγαλοπρέπειας τῶν προσώπων, τυ- 
πικὸ χαρακτηριστικὸ τοῦ Βὰν "Auk, παραχωρεῖ τὴ θέση της 
o ἕνα ζωηρὸ ἐνδιαφέρον γιὰ τὴν ἐντελῶς ἀνθρώπινη σχέση 
ποὺ δημιουργεῖται ἀνάμεσα στὴν Παρθένο Μητέρα, τὸ Βρέφος 
καὶ τὸ βλέμμα τοῦ Αγίου Λουκᾶ, βλέμμα ἐρευνητικὸ ποὺ 
ξέρει νὰ εἶναι ταπεινὸ καὶ εὐλαβικὸ συνάμα μπροστὰ στὴν πα- 
ρουσία τῆς Θεότητας. 

᾿Αργά, ἀμετάκλητα, ἢ ἐπίδραση τοῦ Βὰν "Auk στὴν τέχνη τοῦ 
Βὰν ντὲρ Βάυντεν λιγοστεύει: τὸ φῶς δὲ δημιουργεῖ πιὰ ἀ- 
τµόσφαιρα, ἀλλὰ δίνει στερεότητα στὴ σύνθεση ἀποκαλύπτον- 
τας τὴ δομὴ τοῦ σχεδίου: τὰ ἐσωτερικὰ καὶ τὰ τοπία ἐμφανί- 
ζονται µέσα σὲ μιὰ διάφανη καθαρότητα ποὺ κάνει τὰ ἀντικεί- 
μενα νὰ ξεχωρίζουν ἕνα - ἕνα. 

ΗΝ ΙΔΙΑ ἐποχὴ 6 Βὰν ντὲρ Βάυντεν ἐμβαθύνει στὴν ψυ- 

χολογικὴ ἀνάλυση τῶν προσώπων καὶ δίνει ἕνα δυνατὸ 
παράδειγµα τῆς καινούριας τεχνοτροπίας του στὴν ᾿Αποκαθή- 
λωση (ποὺ χρονολογεῖται γύρω στὰ 1440 καὶ φυλάσσεται στὸ 
Πράντο τῆς Μαδρίτης). Ὅλη ἡ κλίμακα τοῦ ἀνθρώπινου πό- 
νου βρίσκεται ζωγραφισμένη σ᾽ αὐτὸν τὸν πίνακα, ἀπὸ τὴν ὑπο- 
ταγμένη καὶ βαθιὰ ἀπελπισία τῶν ἀνδρῶν μέχρι τὴ σπαρακτικὴ 
ὀδύνη τῶν γυναικῶν: ὅμως ὃ πόνος, πάντοτε συγκρατημένος, 
δὲν ἐξωτερικεύεται ποτὲ μὲ ἰδιαίτερα ζωηρὲς χειρονομίες. Ζω- 
γραφισμένη μὲ μιὰ βαθιὰ καλλιτεχνικὴ αἴσθηση, ἡ Μαρία 


Μαγδαληνὴ ἐμφανίζεται διπλωμένη στὰ δυὸ ἀπὸ ἕνα βουβὸ 


πόνο. Ἡ ἴδια ἢ δομὴ τῆς σύνθεσης ἐπαναλαμβάνει, ἀναπτύσσον- 
τάς την, τὴ στάση τῆς "Αγίας: ὁ Ἰωάννης, σκυμμένος πρὸς τὸ 
μέρος τῆς λιπόθυµης Παναγίας, κλείνει τὴν παρένθεση ποὺ 
ἄνοιξε ἢ στάση τῆς Μαγδαληνῆς. ᾿Ανάμεσα σ᾽ αὐτούς, τὰ ὑπό- 
λοιπα πρόσωπα, συντριμμένα ἀπὸ τὴν ὀδύνη, συγκεντρώνονται 
γύρω ἀπὸ τὶς δυὸ κεντρικὲς μορφὲς τοῦ Χριστοῦ καὶ τῆς Mm- 
τέρας Του, ποὺ ἑνώνονται στὸν ἴδιο ἄξονα ἀπὸ τὶς δυὸ παράλ- 
ληλες διαγώνιες τῶν σωμάτων τους. 


Ἢ ψυχολογικὴ λεπτότητα αὐτοῦ τοῦ ἔργου ξεχωρίζει ἁμέ- 
σως τὸν Βὰν ντὲρ Βάυντεν ἀπὸ τοὺς ἄλλους μεγάλους Φλαμαν- 
δοὺς καλλιτέχνες τῆς ἐποχῆς του καὶ δείχνει καθαρὰ τὴν κλί- 
ση του στὴν προσωπογραφία. Εἶχε κιόλας ζωγραφίσει, γύρω 
στὰ τριάντα του, τὸ πορτραῖτο τοῦ I κυγιὼμ Φιλλάστρ, καθὼς 
καὶ μιᾶς νέας γυναίκας (Βερολίνο), χωρὶς ὅμως νὰ ἀπομακρύνεται 
ἀκόμα ἀπὸ τὴν ἐπιρροὴ τῶν προτύπων τοῦ Γιὰν βὰν "Αυκ. 
᾿Αντίθετα, τὰ πορτραῖτα ποὺ ἀκολούθησαν εἶναι ὅλα ζωγραφι- 
σμένα μὲ τὴν τελευταία τεχνοτροπία του: μ᾽ αὐτὰ ἀνακαλύπτει, 
μποροῦμε νὰ ποῦμε, ἕνα νέο εἰκονογραφικὸ τύπο, ἑνώνοντας 
σὲ ἕνα δίπτυχο τὴν εἰκόνα τοῦ δωρητῆ καὶ τῆς Παναγίας ποὺ 
παριστάνεται ὣς τὴ µέση μὲ τὸ Βρέφος. Συνήθως ὁ πρῶτος 
ἑνώνει τὰ χέρια καὶ ἢ Παναγία προσφέρει τὸ στῆθος στὸν 
Ἰησοῦ ἢ Τὸν κρατᾶ στὴν ἀγκαλιά Της, ἐνῶ Αὐτὸς ξεφυλλίζει 
ἕνα βιβλίο ἢ παίζει μὲ κάποιο ἀντικείμενο. 


Πρέπει νὰ σημειώσωμε τὴ σημασία τῶν χεριῶν στὸ ἔργο 
τοῦ Βὰν ντὲρ Βάυντεν: ὄχι μόνο τὰ μελετᾶ καὶ τὰ ζωγραφίζει 
μὲ μιὰ εὐαισθησία ποὺ συμπληρώνεί τὴν ψυχολογικὴ ἀκρίβεια 
ποὺ ἐκφράζει κιόλας τὸ πρόσωπο, παρὰ τὰ χρησιμοποιεῖ καὶ γιὰ 
νὰ δημιουργἤση τὴν ψευδαίσθηση τοῦ χώρου. Ὅταν τὰ χέρια 
τοῦ δωρητῆ, τὸ Βρέφος καὶ τὰ χέρια τῆς Παναγίας βρίσκωνται 
τοποθετημένα στὴν ἴδια διαγώνιο, προκαλοῦν τὸ βλέμμα τοῦ 
παρατηρητῆ νὰ διεισδύση ὣς τὸ βάθος, ὣς τὸ πιὸ μακρινὸ ση- 
μεῖο τοῦ πίνακα. Ὅταν εἰκονίζεται μόνο ἢ Παρθένος καὶ τὸ 
Βρέφος, 6 χῶρος ἀποδίδεται ἀπὸ τὴ σμίκρυνση, γιὰ λόγους 
προοπτικῆς, τοῦ σώματος τοῦ Ἰησοῦ ποὺ ἁπλώνει τὸ χέρι του 
στὸ βιβλίο ἢ στὰ μαλλιὰ τῆς Παναγίας μὲ πολλὴ κίνηση καὶ 
ζωντάνια. Αὐτὴ ἢ ἱκανότητα, νὰ δημιουργῆ τὴν ἐντύπωση τοῦ 
χώρου μὲ τὴ διάταξη καὶ τὸ σχέδιο τῶν ἴδιων τῶν προσώπων, 
εἶναι ἕνα ἀπὸ τὰ κυρίαρχα χαρακτηριστικὰ τοῦ Βὰν ντὲρ Βάυ- 
ντεν. Ἤδη στὴν /Ιροσκύνηση τοῦ Βρέφους τοῦ τρίπτυχου ποὺ εἷ- 
ναι γνωστὸ σὰν Ρωμὸς τῆς l'oaváóag (Γρανάδα καὶ Νέα 'Ὑόρ- 
xn) ἢ Μαρία καὶ ὃ Ἰωσὴφ ζοῦν σὲ ἕνα χῶρο ποὺ γίνεται αἰσθη- 
τὸς χάρη στὴν τοποθέτησή τους κατὰ μῆκος δύο διαγωνίων ποὺ 
ἀποκλίνουν. Ὅμοια στὴν ᾿Αποκαθήλωση τοῦ Πράντο τὸ μικρὸ 
βάθος δίνει στὰ σώματα τὴν πλαστικὴ ἀξία μιᾶς ἀποτύπωσης 
ἀκόμα πιὸ συναρπαστικῆς. 


Πιὸ ἐλεύθερη, ἀπεναντίας, εἶναι ἡ ἀπόδοση τοῦ χώρου στὴ 
δταύρωση τῆς Βιέννης (1440 - 1445). X? αὐτὴν f ἀπόσταση ἀνά- 
μεσα στὰ πρόσωπα ἀποδίδεται μὲ μεγάλη πιστότητα, σύμφω- 
να μὲ τὴ φυσικὴ ὅραση: ἐδῶ τὸ ἐνδιάμεσο πλάνο ἔχει ἄλση. 
δέντρα, λόφους, καὶ τὸ τοπίο τοῦ βάθους ἐπεκτείνεται καὶ στὰ 
τρία φύλλα τοῦ τρίπτυχου, ἑνοποιώντας ἔτσι περισσότερο τὴ 
σύνθεση. 


᾿Αλλὰ τὸ πιὸ τυπικὸ παράδειγµα τῶν λύσεων ποὺ δίνει ὁ Bav 
ντὲρ Βόυντεν στὰ προβλήματα τοῦ χώρου εἶναι τὸ τρίπτυχο τοῦ 
Βωμοῦ τοῦ Αγίου [Ιωάννη στὸ Βερολίνο. Χρησιμοποιώντας πάλι 
τὴ δομὴ τοῦ Βωμοῦ τῆς Γρανάδας, 6 καλλιτέχνης δίνει σὲ κάθε πί- 
νακα τοῦ τρίπτυχου ἕνα ἀρχιτεκτονικὸ πλαίσιο, σύμφωνα μὲ μιὰ 
παλιὰ παράδοση τοῦ Μεσαίωνα στὶς νότιες περιοχὲς τῶν Κάτω 
Χωρῶν καὶ τὴ Ρηνανία: οἱ κύριες σκηνὲς εἶναι τοποθετημένες 
ἀνάμεσα στὶς ἁψίδες. Οἱ ἀρχιτεκτονικὲς δομὲς ἀποτελοῦν κι αὐτὲς 
μέρος τῆς ζωγραφικῆς ἀπεικόνισης, ἀνήκουν ὅμως ταυτόχρονα 
καὶ στὸν κόσμο τοῦ θεατῆ, ποὺ τὸ βλέμμα του ἔτσι δδηγεῖται 
στὸ βάθος τοῦ χώρου. Οἱ τρεῖς πίνακες ἑνώνονται ἀπὸ τὴν 
προοπτικὴ ποὺ στοὺς δύο ἀκραίους συγκλίνει πρὸς τὸ κεντρικὸ 
θέμα, ὅπου f| Βάπτιση τοῦ Χριστοῦ διατάσσεται σύμφωνα μὲ 
δυὸ διαγώνιες. ᾿Ακολουθώντας λύσεις προοπτικῆς ἐξαιρετικὰ 
ἐπιδέξιες, τὰ πρόσωπα τῶν κύριων σκηνῶν συνδέονται, ὅπως 
σημειώνει 6 Πανόφσκυ, μὲ τὸ πίσω πλάνο, ἰδιαίτερα στὸ δε- 
ξιὸ φύλλο, ὅπου ἢ συνέχεια τοῦ χώρου ἀποκαθίσταται καθαρὰ 
ἀπὸ τὸ πρῶτο πλάνο μέχρι τὸ βάθος. Ἢ σκηνὴ τοῦ ᾿Αποκεφα- 
λισμοῦ, ποὺ εἶναι ἀπὸ μόνη της ἐξαιρετικὰ δυνατή, τονίζεται 
ἀκόμα πιὸ δραματικὰ ἀπὸ τὶς καμπύλες ποὺ περιγράφουν τὴ 
στάση τοῦ δήμιου καὶ τῆς Σαλώμης. Καὶ ἐδῶ ἡ κίνηση ἐκφρά- 
ζει τὴ συγκίνηση. Στὴν ἔντονη δραματικότητα τοῦ πρώτου 
πλάνου ἀντιπαρατίθεται ἢ μακριὰ καὶ ἤρεμη σειρὰ διαμερι- 
σμάτων πρὸς τὰ πίσω, ποὺ ξεχωρίζουν τὸ ἕνα ἀπὸ τὸ ἄλλο μὲ 
τὶς ἀψίδες καὶ τὶς πλακοστρώσεις τους: μὲ τὸ ἐνδιάμεσο πλάνο 
πραγματοποιεῖται ἢ μετάβαση χάρη στὴν παρουσία κομπάρσων, 
ποὺ γιὰ μιὰ στιγμὴ συγκρατοῦν τὴν προσοχὴ τοῦ παρατηρητῆ 
ὥσπου τὸ βλέμμα του τελικὰ νὰ δδηγηθῆ πρὸς τὸ βάθος χάρη 
στὴν προοπτικὴ τῶν ἀψίδων καὶ τῶν πλακοστρώσεων. Ἔτσι τὸ 
ἐνδιάμεσο πλάνο γίνεται κι αὐτὸ ἕνα ἐπεισόδιο τῆς ἀφήγησης. 

Τὸ τρίπτυχο αὐτὸ θὰ πρέπη ἴσως νὰ χρονολογηθῆ στὴν πε- 
ρίοδο ποὺ ἀντιστοιχεῖ στὸ ταξίδι τοῦ Βὰν ντὲρ Βάυντεν στὴν 


Ἰταλία, λίγο πρὶν ἢ λίγο μετά. Οἱ λύσεις ποὺ δίνει ἐδῶ στὰ 
προβλήματα τῆς προοπτικῆς δείχνουν πὼς ὁ ζωγράφος ἔχει 
καινούριες ἀπόψεις καὶ μιὰ εὑρηματικὴ τόλμη ποὺ δὲν συναν- 
τᾶ κανεὶς σὲ κανέναν ἄλλο σύγχρονό του στὴν Εὐρώπη τοῦ 
Βορρᾶ. Αὐτὴ f| ζωγραφικὴ ἀπόδοση τοῦ χώρου δὲ βασίζεται 
στὴ γεωμετρικὴ κατασκευὴ τῆς προοπτικῆς: εἶναι καθαρὰ ἐμπει- 
pur ἀκόμα καὶ τὴν ἐποχὴ ποὺ ὁ καλλιτέχνης θὰ πάη στὴ 
Φλωρεντία δὲ θὰ υἱοθετήση τὴν καινούρια ἐπιστημονικὴ μέ- 
0080 γιὰ τὴν ἀπόδοση τῆς προοπτικῆς. Στὰ μάτια του ἡ προο- 
πτικὴ διατρέχεται ἀπὸ δυναμικὲς φορτίσεις ποὺ δίνουν ζωὴ ἀκό- 
μα καὶ στὰ τοπία τοῦ ὀνομαζόμενου «μακρινοῦ χώρου». Μόνον 
ὁ "Αλμπρεχτ Ντύρερ, ποὺ ἦρθε ἀργότερα στὴν Ἰταλία, θὰ υἱο- 
θετῄση τὴν ἐπιστημονικὴ προοπτικὴ καὶ θὰ τὴ συνδυάση μὲ 
τὶς νέες μορφοπλαστικὲς λύσεις τοῦ Βορρᾶ. Ὁ 80۷ ντὲρ Βάυντεν 
δὲν ἐμπνέεται ἀπὸ τὴν ἰταλικὴ ζωγραφική παρὰ μόνο σὲ ὅ,τι 
ἀφορᾶ τὴ στάση τῶν μορφῶν καὶ μερικὰ εἰδικὰ θέματα. 


ΠΟ ΤΗΝ ΠΡΩΤΗ του ἐπαφὴ μὲ τὴν τέχνη τῆς χερσονήσου, 
ἕνας δρισμένος ἀριθμὸς ἔργων ποὺ τὰ ζωγράφισε μάλλον 
ἐπὶ τόπου δείχνουν φανερὰ τὴν ἰταλικὴ ἐπίδραση. Ἔτσι ἢ '/ε- 
07 Συνομιλία (Φραγκφούρτη) εἶναι ἐμπνευσμένη ἀπὸ ἕναν πί- 
vaka τοῦ Βενετσιάνο μὲ τὸ ἴδιο θέμα (Πανόφσκυ), καὶ | Tag 


τῆς Πινακοθήκης Οὐφφίτσι (Φλωρεντία) πηγάζει ἀπὸ ἕνα πα- 


ρόμοιο ἔργο τοῦ Φρὰ ᾿Αντζέλικο ἢ τῆς σχολῆς του (σήμερα 
στὸ Μόναχο) καὶ προσφέρει ἕνα τυπικὸ παράδειγµα τοῦ τρό- 
που ποὺ εἶχε ὁ Βὰν ντὲρ Βάυντεν νὰ δημιουργῆ τὴν ἐντύπω- 
ση τοῦ χώρου μὲ τὴ διάταξη τῶν προσώπων. 

Λίγο μετὰ τὴν ἐπιστροφή του ἀπὸ τὴν Ἰταλία, κατὰ πάσα 
πιθανότητα, ὃ Βὰν ντὲρ Βάυντεν ἄρχισε τὸ πιὸ σηµαντικό του 
ἔργο: τὴ Δευτέρα ΙΠΙαρουσία τοῦ Νοσοκομείου τῆς Μπών, στὴ 
Βουργουνδία. Σ᾽ αὐτὸ τὸ ἔργο ὁρισμένοι εἰκονογραφικοὶ veo- 
τερισμοί, σὲ σύγκριση μὲ τὶς ἀπεικονίσεις τοῦ ἴδιου θέματος 


ὅπως γίνονταν τὸ δέκατο πέμπτο αἰώνα, εἶναι χαρακτηριστικοὶ 
τοῦ καλλιτέχνη: ὃ Χριστὸς κάθεται πάνω σ᾽ ἕνα οὐράνιο τόξο, 
σύμφωνα μὲ τὴν ἑρμηνεία τῆς ᾿Αποκάλυψης, καὶ αὐτὸ ἀποτελεῖ 
ἐπιστροφὴ στὴν παραδοσιακὴ εἰκονογραφία τοῦ Μεσαίωνα. 
Ἥ ζυγαριὰ βαραίνει πρὸς τὸ μέρος τῶν κολασμένων καὶ ὄχι 
τῶν δικαίων, ἀντίθετα ἀπ᾽ ὅ,τι συνηθιζόταν. Ἢ κόλαση εἶναι 
ἕνα ἀπότομο βάραθρο: δὲν ἔχει καθόλου τοὺς χοντροειδεῖς δαί- 
µονες ποὺ βλέπει κανεὶς συχνὰ στὴ ζωγραφικὴ τοῦ Βορρᾶ: 
γιὰ νὰ ὑπακούσουν στὴν τελικὴ κρίση, ἐκλεκτοὶ καὶ καταδι- 
κασμένοι εἶναι γυμνοὶ καὶ ὄχι ντυµένοι σύμφωνα μὲ τὴ θέση 
τους στὴ γῆ, μὲ μιὰ γυμνότητα ὅμως ποὺ ἔχει ἐπίγνωση τῆς 
ντροπῆς, ὄχι σὰν τὴ γυμνότητα τῆς ἀρχαιότητας, τὴ γεμάτη 
φυσικὴ ἄνεση. 


Ἢ ἐπαφὴ μὲ τὴν Ἰταλικὴ ἀναγέννηση, καὶ ἰδιαίτερα μὲ τὸν 
Μαζάτσιο, εἶναι φανερὴ σ᾽ αὐτὸ τὸ ἀριστούργημα. Ὃ Μπέεν- 
κεν φτάνει στὸ σημεῖο νὰ ἀναγνωρίση σὲ δυὸ ἁμαρτωλοὺς 
ποὺ ἀπομακρύνονται τοὺς τύπους τοῦ ᾿Αδὰμ καὶ τῆς Εὔας, ποὺ 


e 


εἶχε ἀναπαραστήσει ὃ Μαζάτσιο στὸ παρεκκλήσι Μπρανκάτσι. 
Πίσω τους ἡ Μαρία, ὃ Άγιος Ἰωάννης καὶ οἱ Απόστολοι ἔχουν 
μιὰ βαρύτητα καὶ μιὰ μνημειακὴ ἀξία ἄγνωστες μέχρι τότε, 
σίγουρα ἐμπνευσμένες ἀπὸ τὶς μορφὲς τοῦ Μαζάτσιο. Τὸ ΊΤοί- 
πτυχο Mzoàx (Λοῦβρο), ζωγραφισμένο κι αὐτὸ λίγο μετὰ τὸ 
ταξίδι τοῦ καλλιτέχνη, ἀποκαλύπτει τὴν ἰταλικὴ ἐπίδραση, 
ἰδιαίτερα στὰ πρόσωπα ποὺ τοποθετοῦνται στὸ πρῶτο πλάνο 
σὲ μποῦστο καὶ ποὺ τὰ κεφάλια τους ἔρχονται πιὸ ψηλὰ ἀπὸ 
τὸν ὁρίζοντα. Στὴν πραγματικότητα αὐτὴ T] μέθοδος παρακάμ- 
πτει τὰ προβλήματα τῆς συνέχειας τοῦ χώρου καί, ἐλευθε- 
ρώνοντας τὰ πρόσωπα ἀπὸ τὶς ἀπαιτήσεις αὐτῆς τῆς συνέχειας, 
ἐπιτρέπει στὸν Βὰν ντὲρ Βάυντεν νὰ ἐκθειάση τὸ πρόσωπο τοῦ 
Χριστοῦ, τοῦ Δημιουργοῦ τοῦ Κόσμου. Τελικὰ δυὸ ἔργα του 
γιὰ “Άγιες Τράπεζες συνοψίζουν ὅλους τοὺς πειραματισμούς του: 
τὸ τρίπτυχο τοῦ Ρωμοῦ τοῦ Μπλαντελὲν (Βερολίνο), ζωγραφι- 


σμένο ἀνάμεσα στὰ 1440 καὶ 1445, καὶ τοῦ Βωμοῦ τοῦ “Αγίου 
Ilveóuavocg (Μόναχο), ποὺ εἶναι λίγο μεταγενέστερο. Τὸ πρῶτο 
ἀπ᾽ αὐτὰ τὰ ἔργα τὸ εἶχε παραγγείλει στὸ ζωγράφο ὁ Πέτρος 
Μπλαντελέν, θησαυροφύλακας τοῦ δούκα τῆς Βουργουνδίας (οἱ 
πιὸ σημαντικοὶ πελάτες τοῦ Βὰν ντὲρ Βάυντεν ἀνήκουν σ᾽ αὐτὴ 
τὴν αὐλή), γιὰ τὴν κεντρικὴ ἐκκλησία τῆς μικρῆς πόλης τοῦ 
Μίντελμπουργκ ποὺ τὴν εἶχε χτίσει ὃ ἴδιος. Ἢ ἑνότητα τῶν 
τριῶν πινάκων ἐπιτυγχάνεται μὲ τὴ συνέχεια τοῦ χώρου, μὲ 
τὸν προσανατολισμὸ τῶν προσώπων τῶν πλάγιων πινάκων 
πρὸς τὴν Παναγία, ποὺ βρίσκεται στὸ κέντρο τοῦ μεσαίου πί- 
νακα, καὶ τέλος μὲ τὴν ἀντιστοιχία ἀνάμεσα στὰ πρόσωπα τοῦ 
Αὐγούστου, στὴν ἀριστερὴ πλευρά, καὶ τοῦ πιὸ ἡἠλικιωμένου 
ἀπὸ τοὺς τρεῖς Μάγους, στὴ δεξιὰ πλευρά. Στὴν τέλεια ioop- 
ροπία τῆς σύνθεσης ἀνταποκρίνεται ἡ γεμάτη ἐμπιστοσύνη 
ἠρεμία τῶν προσώπων ποὺ ἔχουν γονατίσει γύρω ἀπὸ τὸ Βρέφος. 


Ἥ Σταύρωση τοῦ ᾿Εσκοριὰλ εἶναι σίγουρα ἕνα ἀπὸ τὰ τε- 
λευταῖα ἔργα τοῦ Βὰν ντέρ Βάυντεν, μιὰ δραματικὴ σκηνὴ σκο- 
τεινὴ καὶ ἀπογυμνωμένη ὅπου δὲν ὑπάρχει τίποτα, οὔτε ἢ παρα- 
μικρὴ λεπτομέρεια, ποὺ νὰ μὴν εἶναι ἀπαραίτητο. ᾿Εδῶ ὁ ζωγρά- 
φος ἀπαρνιέται ἀκόμα καὶ τὴν ποικιλία καὶ τὴ λάμψη τῶν χρῶ- 
μάτων (ὁ πίνακας εἶναι ζωγραφισμένος σὲ γκρίζους τόνους, μὲ 
ἐλάχιστες πινελιὲς ἀπὸ ἄλλα χρώματα) γιὰ νὰ κάνη αἰσθητὴ 
τὴν ἀπέραντη μοναξιὰ τῶν θλιμμένων, ποὺ τὴν ἀγωνία τους 
τὴν ξεπερνᾶ μόνο ۹ τραγικὴ θέα τοῦ ᾿Εσταυρωμένου.Τὸ χρῶμα 
τοῦ Βὰν ντὲρ Βάυντεν πηγάζει ἀπὸ τὴ μεσαιωνικὴ εἰκονογρα- 
φία, σύμφωνα μὲ ἕνα κώδικα ἀντιστοιχίας χρωμάτων — νοηµά- 
τῶν, καὶ τείνει νὰ ἐκφράση ἀπὸ μόνο του τὸ περιεχόμενο τῆς 
παράστασης. 11 αὐτὸ ἡ Παρθένος εἶναι ντυμένη, ὅπως τὸ θέ- 
λει ἡ παράδοση, μὲ μπλὲ ροῦχα: ὅταν ὅμως φοράη κόκκινα, 
ὅπως στὸ Θρῇῆνο τοῦ Ρωμοῦ τῆς Γρανάδας, αὐτὸ γίνεται, σύμ- 
φώνα μὲ τὸν Πανόφσκυ, γιὰ νὰ θυμίση τὰ πάθη τοῦ Χριστοῦ, 


ἐνῶ στὴν ᾽Εμφάνιση τοῦ Χριστοῦ τὸ μπλὲ τῆς φορεσιᾶς της εἷ- 
ναι σύμβολο σταθερῆς πίστης. 

Συνολικὰ δὲν μπορεῖ và πῆ κανεὶς πὼς ὃ Bav ντὲρ Βάυντεν 
ἀνακάλυψε, ὅπως 6 110۷ βὰν "Auk, νέες δυνατότητες στὴ Go- 
γραφική, ὅμως εἶναι σίγουρα ἕνας βαθὺς ἐρευνητὴς τῆς σκέψης. 
Τὰ πρόσωπά του ἔχουν μιὰ πίστη, ἕνα ἀνάστημα καὶ μιὰ ἀνθρώ- 
πινη ἔνταση μοναδικὰ στὴ μέχρι τότε ζωγραφικὴ καὶ τὰ πορ- 
τραῖτα του φτάνουν σὲ μιὰ ψυχολογικὴ διείσδυση βάθους ἄγνω- 
στου ἀκόμα στὴν ἐποχή του. 

Ἡ ἐπίδρασή του, μὲ τὶς λύσεις ποὺ προτείνει στὰ προβλήμα- 
τα προοπτικῆς καὶ ὁρισμένους εἰκονογραφικοὺς νεωτερισμοὺς 
(π.χ. ἀπεικόνιση τῆς Παναγίας ὣς τὴ μέση) εἶναι ὁλοφάνερη o£ 
ὅλη τὴ ζωγραφικὴ τοῦ Βορρᾶ τὸ δεύτερο μισὸ τοῦ δέκατου πέμ- 
πτου αἰώνα. Μεγάλοι καλλιτέχνες, ὅπως ὁ Ντίρικ Μπόουτς καὶ 
6 Μάρτιν Σονγκάουερ, τοῦ ὀφείλουν τὸ οὐσιαστικὸ μέρος τοῦ 
ἔργου τους. Ὁ Νικόλαος Κουζάνος ὀνομάζει τὸν Ῥογῆρο βὰν 
ντὲρ Βάυντεν «μέγιστο ζωγράφο», ὁ Φάτσιους τὸν συγκαταλέγει, 
μαζὶ μὲ τὸν Τζεντίλε ντὰ Φαμπριάνο, τὸν Πιζανέλλο καὶ τὸν 
Γιὰν βὰν "Auk, ἀνάμεσα στοὺς πιὸ μεγάλους καλλιτέχνες τοῦ 
καιροῦ του, κι ὅλ᾽ αὐτὰ δὲν εἶναι παρὰ τιμὲς ἀντάξιες τοῦ ἕξαι- 
ρετικοῦ του ταλέντου. 

2 ΤΗΝ ΕΥΡΩΠΗ τοῦ δέκατου πέμπτου Qi- 
ώνα, ὅπου ἡ τέχνη ταλαντεύεται ἀνά- 
μεσα στὶς θεολογικὲς ἀπαιτήσεις καὶ τοὺς 
πειρασμοὺς ἑνὸς νέου παγανισμοῦ, ἢ θέ- 
ση τῆς φλαμανδικῆς ζωγραφικῆς καθορί- 
ζεται μὲ ἀρκετὰ ξεχωριστὸ τρόπο. Τόπος 
διέλευσης καὶ πορείας, ἔπαθλο διαδοχικῶν 
κατακτήσεων, ἢ Φλάνδρα ἐπιζεῖ ἀπὸ τοὺς 
ἄγριους ἀγῶνες ποὺ τὴν κατασπαράζουν, 
ἐνῶ οἱ μελλοντικές της ἐλευθερίες ὥριμά- 
ζουν μέσα στὴ σιωπή. Καὶ αὐτό, ὄχι για- 
τὶ δὲν ἔχει τίποτα νὰ πῆ, παρὰ γιατὶ σ᾽ αὖ- 
τὸ τὸ κεφάλαιο τῆς ἱστορίας δὲν ἔχει φῶ- 
v: ἢ ἁλαζονικὴ κυριαρχία τῶν δουκῶν 
τῆς Βουργουνδίας ἔχει ἀκόμα τὴ σφραγίδα 
ἑνὸς ἁδιάλλακτου φεουδαρχικοῦ πνεύμα- 
τος. Ἡ μόνη γλώσσα ποὺ ἐπιτρέπεται στὶς 
ὑποδουλωμένες ἐπαρχίες εἶναι ἢ γλώσσα 
τῆς τέχνης: στὶς Κάτω Χῶρες A τέχνη τά- 
χθηκε νὰ μεταδώση ἕνα ἀπὸ τὰ πληρέστερα 
μηνύματα ποὺ μεταδόθηκαν ποτὲ στοὺς 
ανθρώπους. Ἢ τέχνη αὐτὴ εἶναι κοντινὴ 
στὴν πραγματικότητα, ἀφοῦ ριζώνει στὴν 
πιὸ περιορισμένη γῆ, καὶ ταυτόχρονα στρέ- 
φεται μὲ ἕνταση πρὸς τὴ μόνη δυνατὴ δι- 
ἐξοδο, τὴν πνευματικὴ κορύφωση μιᾶς νο- 
σταλγικῆς ἐλπίδας. Δὲν εἶναι καθόλου τυ- 
χαῖο ὅτι συνήθως χρησιμοποιεῖται ὃ πλη- 
θυντικὸς γι αὐτὴ τὴ μικρὴ περιοχή: ὑπάρ- 
χουν πραγματικὰ τόσες Φλάνδρες ὅσες καὶ 
πόλεις ἢ Φλάνδρα τῆς Βρύγης καὶ ἐκείνη 
τῆς 1000۷01, ἢ Φλάνδρα τῶν Βρυξελλῶν, 
ា Φλάνδρα τῆς ᾿᾿Αμβέρσας καὶ ἢ ἄλλη 
τῆς Γάνδης. 


Στὴν Τουρναί, ὅπου γεννήθηκε 6 7۷ 
ντὲρ Βάυντεν, f] τέχνη εἶχε πάρει τὸν προη- 
γούμενο αἰώνα μιὰ ἀποφασιστικὴ στροφή: 
γράφτηκε στὴν πέτρα μὲ τοὺς θαυμαστοὺς 
τάφους, τόσο κοντὰ ἀκόμα στὸ γοτθικὸ 
ρυθμό, καὶ συνάμα τόσο κοντὰ σ᾽ ἕναν και- 
νούριο νατουραλισμό. Αὐτὴ A γλώσσα τῆς 
γλυπτικῆς, ποὺ ὁ Σλοῦτερ θὰ τὴν ὁδηγήση 
ὣς τὴν τελειότητα στὸ παρεκκλήσι τῆς 
Chartreuse de Champmol, στὴν Ντιζόν, προ- 
ετοιμάζει τὸ θαυμάσιο ἐκφραστικὸ μέσο 
τῶν Φλαμανδῶν ζωγράφων ποὺ τὸ πινέλο 
τους ἔχει τὴν ἀκρίβεια ἑνὸς ἐργαλείου χα- 
ρακτικῆς. 

Τιμᾶ τοὺς δοῦκες τῆς Βουργουνδίας τὸ 
γεγονὸς ὅτι μπόρεσαν νὰ διακρίνουν, πα- 
ρὰ τὶς ἀμοιβαῖες παρανοήσεις ποὺ τοὺς 
ἔφερναν ἀντιμέτωπους μὲ τοὺς ὑπηκόους 
τοὺς, τὴν παγκόσμια ἀξία μιᾶς τέχνης τό- 
σο τοπικῆς. Θά πρεπε νὰ μποροῦσε κα- 
νεὶς νὰ περιγράψη λεπτομερειακὰ αὐτὲς 
τὶς σχέσεις, αὐτὲς τὶς γόνιμες ἀνταλλα- 
γές, ὅπου ἢ ἀλληλοδιείσδυση ἐπαρχιῶν τό- 
σο καθαρὰ ξεχωριστῶν ἐπιτρέπει νὰ μαν- 
τέψη κανεὶς μάλλον παρὰ νὰ δῆ μιὰ δυ- 
νατότητα ἑνότητας. Λίκνο της εἶναι τὰ 
διάφορα ποτάμια καὶ ὁ Ρῆνος, ποὺ δὲν ἕ- 
χει ἀκόμα τὸ χαρακτήρα τοῦ συνόρου καὶ 
περισσότερο φέρνει o£ ἐπαφὴ παρὰ χω- 
ρίζει τοὺς πληθυσμοὺς στὶς ὄχθες του. 
Πλουτισμένες ἀπὸ ἕνα ἐμπόριο σὲ ἄνθηση, 
οἱ πόλεις ποὺ βρίσκονται πάνω στοὺς µε- 
γάλους ὑδάτινους δρόμους, σ᾽ ὅποια χώρα 
κι ἂν ἀνήκουν, ἁπλώνουν συνεχῶς τὴν ἐπιρ- 

pon τους. Ἢ Κολωνία δίνει ἕνα παράδει- 
γμα πού, ὅλο τὸ δέκατο πέμπτο αἰώνα, θὰ 
τὸ ἀκολουθήσουν ὄχι µόνο ἡ Γερμανία ἆλ- 
λὰ καὶ ὅλες oi Φλάνδρες. Αὐτὴ ἢ δυνα- 
μικὴ ἄνθηση δὲν περιορίζεται στὸν ἴδιο 
τὸ χῶρο ὅπου γεννιέται, παρὰ προκαλεῖ 
μακρινοὺς ἀντίλαλους, γιατὶ οἱ διαστάσεις 
τῆς Εὐρώπης εἶναι στὰ μέτρα τοῦ καθολι- 
κοῦ κόσμου. Ὅταν ὁ Λουβαϊν θέλη νὰ ἱδρύ- 
ση ἕνα Πανεπιστήµιο, εἶναι ἀναγκασμένος 
νὰ στείλη στὴ Ρώμη μιὰ ἀποστολὴ ἐπιφορ- 
τισµένη νὰ ζητήση τὴν παραχώρηση ἐξου- 
σιοδότησης ἀπὸ τὸν πάπα: αὐτὸ γίνεται 
τὸ 1425 καὶ 0 πάπας Μαρτίνος Ε΄, φίλος 
τῶν τεχνῶν, δέχεται εὐνοϊκὰ καὶ τὴν αἴ- 
τηση καὶ τὴν προσφορὰ ἑνὸς ἔργου πού, 
λίγα χρόνια ἀργότερα, θὰ κοσμήση, στὴν 
Καστίλλη, τὸ Μοναστήρι τοῦ Μιραφλό- 
ρες. Δημιουργός του εἶναι 6 Βὰν 0 
Βάυντεν, ποὺ γίνεται ἔτσι, ὅσο καὶ ὁ Γιὰν 
βὰν "Auk, ἀντιπρόσωπος τῆς τέχνης τοῦ 
βορρᾶ στὶς δύο χερσονήσους. 'O διεθνὴς 
χαρακτήρας αὐτῶν τῶν καλλιτεχνικῶν σχέ- 
σεων φαίνεται καλὰ στὸ ἔργο καὶ τὴ ζωὴ 
τοῦ Βὰν ντὲρ Βάυντεν. Μέσα ἀπὸ τὶς δυσ- 
κολίες μιᾶς βιογραφίας ποὺ εἶναι ἀκόμα 
ακαθόριστη, παρὰ τὶς προσπάθειες διακε- 
κριμένων ἱστορικῶν τῆς τέχνης, ξεχωρί- 
ζει κανεὶς καθαρὰ τοὺς δρόμους ποὺ ἀκο- 
λουθοῦν τὰ ταξίδια τοῦ καλλιτέχνη καὶ τῶν 
ἔργων του στὴν Εὐρώπη. Οἱ ἀνταλλαγές, 
ποὺ τὶς καθιέρωσαν τόσο f] πολιτικὴ ὅσο 
καὶ τὸ ἐμπόριο, γεννοῦν ἀντιζηλίες ἀνάμε- 
σα στὶς διάφορες σχολὲς καὶ προκαλοῦν 
μιὰ ὑγιῆ ἅμιλλα ποὺ θὰ συνεχιστῆ τοὺς 
ἑπόμενους αἰῶνες. Ἢ Ἱσπανία εἶναι ἕνα 
ἀπὸ τὰ κύρια πεδία αὐτοῦ τοῦ ἀνταγωνι- 
σμοῦ καὶ ἂν ὁ Βὰν "Auk, μὲ τὸ πορτραῖτο 
τῆς Ἰσαβέλλας τῆς Πορτογαλίας, ἀνοίγη 
τὸ δρόμο στὶς παραγγελίες πού, ἀργότερα, 
θὰ κάνουν τὸ ζωγράφο τῆς Οὐτρέχτης ᾿Αντό- 
vig Mop ἢ ᾿Αντόνιο Μόρο ζωγράφο τῆς 
ἱσπανικῆς αὐλῆς, αὐτὸ δὲ γίνεται χωρὶς 
νὰ ξεσηκώση ἔντονες ζήλειες στὶς ἰταλικὲς 
σχολές, ποὺ ἀπαιτοῦν νὰ ἐπιβάλλουν παν- 
τοῦ τὴν ἀνωτερότητά τους. 


᾿Ἐνῶ ὁ Βὰν ντὲρ Βάυντεν ἐξακολουθεῖ 
τὸ ἔργο του στὶς Βρυξέλλες, σὰν ἐπίσημος 
ζωγράφος τῆς πόλης, μὲ τὰ μεγάλα ἱστορικὰ 
ἔργα ποὺ διακοσμοῦν τὸ Δημαρχεῖο, T] φήμη 
του μεγαλώνει. Οἱ ταξιδιῶτες, ποὺ ἐπισκέ- 
πτονται περαστικοὶ αὐτὴν τὴ σὲ πλήρη ἀ- 
νάπτυξη πόλη, θὰ διακηρύξουν πολὺ μακριὰ 
τὸ θαυμασμό τους. Ὃ Ζὼρζ VTE Σαλύς, τότε 
ἐπίσκοπος τῆς Λωζάννης, ἄραγε εἶδε τὰ ἕρ- 
γα αὐτὰ ἢ ἄκουσε µόνο νὰ μιλοῦν γι αὐτά; 
Άραγε ὅταν ὁ Βὰν ντὲρ Βάυντεν πέρασε 
ἀπὸ τὴν Ἑλβετία πηγαίνοντας στὴ Ρώμη, 
ἔδωσε ὁ ἴδιος τὰ ἀπαραίτητα στοιχεῖα γιὰ 
τὴν ἀναπαραγωγή ἴους σὲ ταπισερί; ὅπωσ- 
δήποτε, αὐτὸ τὸ ἐκπληκτικὸ σύνολο ὑπάρ- 
χει πάντα στὴ Βέρνη, θυμίζοντας τὸ ἀντί. 
στοιχο τῶν Βρυξελλῶν (ποὺ δυστυχῶς κα- 
ταστράφηκε τὸ 1695 ἀπὸ τὰ στρατεύματα 
τοῦ στρατάρχη ντὲ Βιλλερουὰ) καὶ µαρτυ- 
ρώντας τὴν πλατιὰ ἀκτινοβολία τοῦ δημι- 
ουργοῦ του. H τέχνη τῆς ταπισερί, τόσο 
τυπικὰ μεσαιωνικὴ καὶ βόρεια, ἀφοῦ προσ- 
παθεῖ νὰ δώση κάποια ζεστασιὰ σὲ κατοι- 
κίες παγερές, σὲ χῶρες μὲ τραχὺ κλίμα, 
ὑπῆρξε ἴσως ἕνας ἀπὸ τοὺς καλύτερους φο- 
ρεῖς τῆς ἀλληλοεπιρροῆς τῶν διαφόρων 
σχολῶν τῆς τέχνης. ᾿Απὸ τὶς Βρυξέλλες τα- 
ξίδευαν γιὰ χῶρες μακρινὲς τὰ πολύτιμα 


φορτία τῶν πολυτελῶν παραπετασμάτων ποὺ 
ἔφερναν, μέσα ἀπὸ βουνὰ καὶ πεδιάδες, τὴ 
μαρτυρία τῆς καταγωγῆς τους. 

AT αὐτοὺς τοὺς κακοτράχαλους δρόμους 
φτάνει ὁ Βὰν ντὲρ Βάυντεν στὴν Ἰταλία. 
Ἕνα ἔτος ἑορτασμοῦ, τὸ 1450, ἀρχίζει στὴ 
Ρώμη: ἐκεῖ φτάνει σὰν προσκυνητής, γιὰ 
νὰ ἀντλῆση στὴν πηγη της τὴν ἔμπνευ- 
ση μιᾶς τέχνης ποτισμένης μὲ πίστη. Ei- 
ναι ὁ ἄνθρωπος τοῦ χριστιανισμοῦ: κινεῖ- 
ται μὲ ἄνεση καὶ στὰ πιὸ κρυφὰ μυστήρια: 
fj θεολογία τοῦ εἶναι οἰκεία κι ἄλλο τόσο 
οἱ ἐπιστῆμες, ποὺ ἀποτελοῦν τὴν ἀκολουθία 
στὴν πομπὴ ποὺ ἡγοῦνται οἱ κληρικοί. X7 
αὐτὴ τὴ θετικὴ γνώση ἔρχεται νὰ προστε- 
085 ἢ ἐσωτερικὴ κατανόηση f| ὑποσχεμένη 
στὶς ὁλάνοιχτες καρδιές: τὴν εὐαισθησία, 
τὸ πάθος τῶν ἐκφράσεων, ὅπως τόσο καλὰ 
γνώριζε νὰ τὰ ἀποδίδη, τὰ ἀνακαλύπτει 
πρῶτα µέσα στὸν ἴδιο τὸν ἑαυτό του πρὶν 
νὰ τὰ μεταπλάση σὲ ἀσύγκριτα ἀριστουρ- 
γήματα. Αὐτὴ ἡ βουβὴ ἁρμονία ἀποκαθί- 
σταται στὸ βάθος τοῦ εἶναι καὶ θὰ μείνη 
ἀπρόσβλητη ἀπὸ τὶς περιπέτειες τοῦ καθο- 
λικοῦ χώρου τῆς ἐποχῆς, ποὺ ἀπειλεῖται 
ἀπὸ τὸ θρίαμβο τοῦ Οὑμανισμοῦ τῆς "Ava- 
γέννησης. Κανένα σχίσμα δὲ θὰ µπορέση 
νὰ ταράξη μιὰ τόσο ἁγνὴ ὅραση, κανένας 


1 - Ὁ “Αγιος Λουκὰς ζωγραφίζει τὴν llavayía, 
Βοστώνη, Μουσεῖο Καλῶν Τεχνῶν. 

2-'H Παναγία xai τὸ Βρέφος μὲ τὸν "Αγιο IIé- 
Too, τὸν ᾿Ιωάννη τὸ Βαπτιστή, τὸν "Αγιο 06 
καὶ τὸν “γιο αμιανό, Φραγκφούρτη, Ἴνστι- 
τοῦτο Staedel. 

3 - Πορτραῖτο γυναίκας, Οὐάσιγκτον, ᾿Εθνικὴ Πι- 
νακοθήκη Τέχνης (συλλογὴ Mellon). 

4 - 'O καγκελάριος Ρολὲν καὶ ἡ / κιγκὸν ντὲ Σαλέν, 
Πίσω ὄψη τοῦ τρίπτυχου τοῦ Νοσοκομείου τῆς 
Μπὼν (Φωτογραφία Roger - Viollet). 

5 - Φίλιππος ὁ ᾿Αγαθός, Μουσεῖο τῆς Ντιζὸν (Φω- 
τογραφία Giraudon). 


συμβιβασμὸς δὲ θὰ κλονίση τὴ στερεότητα 
ἑνὸς κόσμου χτισμένου πάνω στὸ βράχο. 

Καὶ ὅμως, τί ἐποχή! Γιὰ νὰ θριαμβεύ- 
σης πάνω στὸν ἐχθρό σου ἡ δολοφονία εἶναι 
σχεδὸν ἀναγνωρισμένη. Ἢ πολιτικὴ ἁπά- 
τη, ἢ πανουργία ἔχουν γίνει καθεστώς. Γιὰ 
νὰ μεγαλώση τὸ κέρδος, ὅλα τὰ μέσα εἶναι 
θεµιτά. Ἡ δύναμη καὶ ἢ πολυτέλεια εἶναι 
γιὰ τοὺς ἰσχυροὺς οἱ ἀκατανίκητοι πειρα- 
σμοί τους. Δὲν ἔχει κανεὶς παρὰ νὰ ἐξετάση 
τὸ πορτραῖτο τοῦ Κζαγκελάριου Ρολὲν στὸ πί- 
σω μέρος τοῦ τρίπτυχου τοῦ Νοσοκομείου 
τῆς Μπών, γιὰ νὰ βρῆ ἐκεῖ μέσα τὴν ἴδια 
τὴν εἰκόνα αὐτῆς τῆς βασανισμένης ἔπο- 
χῆς: ὁ δωρητὴς εἶναι ἀπορροφημένος στὴν 
προσευχή tov: αὐτὸ ὅμως δὲν τὸν ἐμποδί- 
ζει νὰ εἶναι περιστοιχισµένος ἀπὸ τὰ σύμ- 
βολα τῆς ἐξουσίας του 一 μνημειακὰ κλει- 
διὰ τοῦ οἰκόσημου πολλαπλασιασμένα μὲ 
ἐμμονὴ πάνω στὸ κάλυμμα τοῦ προσευχη- 
τάριου. 'O Βὰν ντὲρ Βάυντεν ἀπόδωσε μὲ 
πιστότητα ὅλες αὐτὲς τὶς ἀποχρώσεις, για- 
ti ἦταν ἔντιμος καλλιτέχνης: ὅμως ὃ ἴδιος 
δὲ συμβιβάστηκε μ᾽ αὐτὸ τὸ δυαδισμό. Καὶ 
τὸ ἔργο, στὴν οὐσία τῆς σύνθεσής του, πα- 
ραμένει ἕνα ἀπὸ τὰ πιὸ ἁγνὰ θρησκευτικὰ 
ἔργα ποὺ ὑπάρχουν. 

Τὸ ἐκπληκτικὸ πορτραῖτο τοῦ Φίλιπ- 
που τοῦ ᾿Αγαθοῦ ἔρχεται νὰ ἐπισφραγίση 
τοὺς δεσμοὺς ποὺ θὰ ἑνώσουν γιὰ πάντα 
μέσα στὴν ἱστορία τὴ Βουργουνδία καὶ 
τὴ Φλάνδρα. Ἢ καλοσύνη ἴσως, ἀλλὰ 1 
εὐφυΐα σίγουρα σφραγίζει αὐτὸ τὸ πρόσω- 
πο μὲ τὸ διεισδυτικὸ βλέμμα. ᾿Εδῶ διακρί- 
νονται κιόλας οἱ πλατιὲς ἀντιλήψεις ποὺ 
ὁ σημερινὸς κόσμος πιστεύει πὼς ἀἆνα- 
κάλυψε αὐτός. Μπορεῖ κανεὶς νὰ πῆ ὅτι 
ὃ πολιτικὸς ἀρχηγὸς ὅπως καὶ ὃ πιστός 
του ζωγράφος, καθένας μὲ τὸν τρόπο του, 
συντέλεσαν στὴν οἰκοδόμηση τῆς Εὐρώ- 
πης τοῦ καιροῦ τους. 


Μετάφραση ἀπὸ τὰ γαλλικά: 


II. ΚΑΤ ΤΑΤΖΗΣ 

Οἱ πίνακες 


I. ΕΥΑΓΓΕΛΙΣΜΟΣ (γύρω στὰ 1435 — 86 x 
92 &k.). ΓΠΙαρίσι, Ἰοῦβρο. --- Μεσαῖος πίνακας 
ἑνὸς τρίπτυχου ποὺ τὰ δυὸ φύλλα του βρί- 
σκονται στὴν Πινακοθήκη τοῦ Τουρίνου. 
"Eva ἀπὸ τὰ πρῶτα ἔργα ποὺ μποροῦν νὰ 
ἀποδοθοῦν μὲ βεβαιότητα στὸν καλλιτέχνη. 
Μερικὲς λεπτομέρειες, καθὼς καὶ ἡ τεχνικὴ 
τῆς φωτοσκίασης, φανερώνουν τὴν ἐπίδρα- 
ση τοῦ Ρομπὲρ Καμπὲν καὶ τοῦ Βὰν Auk. 


Π. ΠΟΡΤΡΑΙΤΟ ΝΕΑΣ ΓΥΝΑΙΚΑΣ (γύρω 
στὰ 1435 — 47 x 32 ἐκ.) Κοατικὸ م0‎ 
Βερολίνου. ---- Αὐτὸ τὸ πορτραῖτο, ἀρκετὰ συγ- 
γενικὸ ἀκόμα μὲ τὰ περίφημα πρότυπα τῶν 
Γιὰν βὰν "Auk καὶ Καμπέν, ἔχει μιὰ λεπτὴ 
ὀμορφιά. Ἢ μελετημένη ἀντίθεση ἀνάμεσα 
στὸ λευκὸ κάλυμμα τῆς κεφαλῆς καὶ τὸ ζε- 
στὸ χρωματισμὸ τοῦ προσώπου ἐντείνει τὴν 
ἐντύπωση τῆς νεανικῆς χάρης καὶ ζωντάνιας. 


III. ENOPONH ΠΑΝΑΓΙΑ. ἡ λεγόμενη καὶ 
ΠΑΝΑΓΙΑ NTYPAN (γύρω στὰ 1435 - 1440 
— 99,5 x 50,4 ἑκ.). Μαδρίτη, Movosio τοῦ 
Iloávvo. —'H στάση τῆς Παρθένου καὶ τοῦ 
Βρέφους μοιάζει và ἔχη τὶς πηγές της στὴν 

αναγία τοῦ Ince-Hall τοῦ Γιὰν βὰν "Auk 
(1433). Μερικὰ ἐπιζωγραφισμένο,.τὸ σύνολο 
ἐκφράζει ἕνα δεσμὸ ἀνθρώπινης ζεστασιᾶς 
ἀνάμεσα στὴν Παρθένο καὶ τὸ Γιό Της. 


IV. ΒΩΜΟΣ ΤΟΥ ΜΙΡΑΦΛΟΡΕΣ. “Αγία Oi- 
κογένεια, Θρῆνος γιὰ τὸ Χριστό, Ἐμφάνιση 
τοῦ Χριστοῦ στὴ Μητέρα Του (ὁ κάθε πίνα- 
κας; 63,5 x 38,1 ἕκ.). Κρατικὸ Μουσείο Be- 
ρολίνου. --- Αντίγραφο, ἴσως ἰδιόχειρο, τοῦ 
Βωμοῦ τῆς Γρανάδας (Μουσεῖο τῆς Γρανά- 
δας καὶ Μητροπολιτικὸ Μουσεῖο τῆς Νέας 
Ὑόρκης). Δωρήθηκε τὸ 1445 στὸ μοναστή- 
ρι τοῦ Μιραφλόρες, κοντὰ στὸ Μποῦργκος. 


V. ΑΠΟΚΑΘΗΛΩΣΗ (γύρω στὰ 1440 — 
220 x 262 ἑκ.). Μαδρίτη, 11000819 τοῦ Ι]ρά- 
ντο. --- Γιὰ τὴν ἰσορροπία τῆς σύνθεσης. 
ποὺ βασίζεται στὴ συμμετρικὴ διάταξη τῶν 
προσώπων, γιὰ τὴν ἔντονη ἔκφραση τῶν 
προσώπων, ποὺ τὰ σφραγίζει ὁ ἐσωτερικὸς 
πόνος, αὐτὸ τὸ ἔργο δίκαια θεωρεῖται σὰν 
ἕνα ἀριστούργημα τῆς πρώτης ὠριμότη- 
τας τοῦ μεγάλου Φλαμανδοῦ καλλιτέχνη. 


VI. ΤΡΙΠΤΥΧΟ ΤΟΥ ΧΡΙΣΤΟΥ ΣΤΟ XTAY- 
ΡΟ (γύρω στὰ 1440 - 1445). Μεσαῖος πίνα- 
κας: 6 Χριστὸς στὸ σταυρὸ (95,5 x 73 ἕκ.). 
Φύλλα: fj ᾿Αγία Μαρία Μαγδαληνή, ἢ 6 
Βερονίκη (95,6 x 27 ἑκ. τὸ καθένα). Βιέννη, 
Movoeto "Ιστορίας τῆς Τέχνης. 一 “H ἑνότητα 
τῶν τριῶν σκηνῶν, ποὺ τοποθετοῦνται καὶ 
οἱ τρεῖς στὸ ἴδιο τοπίο, εἶναι γιὰ τὴν ἐπο- 
χὴ μιὰ σημαντικὴ εἰκονογραφικὴ ἀνανέωση. 


VII. ΑΠΟΚΕΦΑΛΙΣΜΟΣ TOY ΑΓΙΟΥ IQ- 
ANNH TOY ΒΑΠΤΙΣΤΗ (γύρω στὰ 1448 - 
1453 — 77 x 48 ἕκ., µέρος ἑνὸς τρίπτυχου). 
Κρατικὸ Μουσεῖο Βερολίνου. 一 Δεξὶ φύλλο 
τοῦ τρίπτυχου τοῦ Ρωμοῦ τοῦ “Αγίου 'Ic- 
άννη, ὅπου ὁ Βὰν ντὲρ Βάυντεν ἐπανέρχεται 
μορφολογικὰ στὸ Βωμὸ τοῦ Μιραφλόρες καὶ 
προσπαθεῖ νὰ ἐπιτύχη τὴ συνοχὴ τοῦ χώ- 
ρου μὲ τὴ βοήθεια ἑνὸς ἐνδιάμεσου πλάνου. 


VIII. H ΤΑΦΗ ΤΟΥ ΧΡΙΣΤΟΥ (γύρω στὰ 
1450 — 111 x 95 ἑκ.). Φλωρεντία, Πινακοθή- 
xr Οὐφφίται. --- Ὁ πίνακας αὐτὸς εἶναι ἴσως 
ἐμπνευσμένος ἀπὸ τὴν ᾿Αποκαθήλωση τοῦ 
Φρὰ ᾿Αντζέλικο (ἢ τῆς σχολῆς του). Ὅμως 
ὃ Βὰν ντὲρ Βάυντεν τροποποιεῖ τὴ σύνθεση: 
ἢ παρουσία τῆς Μαρίας Μαγδαληνῆς στὸ 
πρῶτο πλάνο ἐντείνει τὶς σχέσεις τῶν πρω- 
ταγωνιστῶν τοῦ δράματος μέσα στὸ χῶρο. 


ΙΧ. Η ΔΕΥΤΕΡΑ ΠΑΡΟΥΣΙΑ (πίνακας τῆς 
Παρθένου μὲ δύο ᾿Αποστόλους). Νοσοκο- 
μεῖο τῆς Ἠπών, Βουργουνδία. --- Ἡ μορφὴ 
τῆς Παρθένου μαρτυρεῖ τὴ συνάντηση τοῦ 
καλλιτέχνη μὲ τὸν Μαζάτσιο. Οἱ ἄνθρωποι 
γυμνοί, συνθλιμμένοι ἀπὸ τὴ μεγαλοπρέπεια 
τῆς θεϊκῆς συνέλευσης, διασκορπισμένοι μέ- 
σα στὸ χῶρο, φαίνονται νὰ ἐκφρόζουν τὸ 
φόβο τους καὶ τὴν ντροπὴ γιὰ τὴ γύμνια τους. 


X-XI. Ἡ ΔΕΥΤΕΡΑ ΠΑΡΟΥΣΙΑ (1450 - 
1451 — 135 καὶ 215 x 560 ἑκ.). Νοσοκομεῖο 
τῆς ΠἩΜπών, Βουργουνδία. 一 Μόλις γύρισε 
ἀπὸ τὸ ταξίδι του στὴν Ἰταλία, ὁ Βὰν ντὲρ 
Βάυντεν ζωγράφισε κατὰ παραγγελία τοῦ 
Νικόλαου Ῥολέν, καγκελάριου τοῦ Φίλιπ- 
που τοῦ ᾿Αγαθοῦ, τὸ πιὸ μεγάλο ἀπὸ τὰ 
ἔργα του: τὴ Δευτέρα llagovoía, γιὰ τὸ 
παρεκκλήσι τοῦ Νοσοκομείου τῆς Μπών. 


XII. ΠΡΟΣΚΥΝΗΣΗ ΤΩΝ ΜΑΓΩΝ (γύρω 
στὰ 1455-1460 — 138 x 135 ἐκ.) 2 
[]αλαιὰ ΓΠΠινακοθήκη. 一 Μεσαῖος πίνακας τοῦ 
Boo τοῦ Αγίου Πνεύματος ποὺ βρισκόταν 
ἀρχικὰ στὴν Κολωνία. 'H πολυτέλεια τῶν £v- 
δυμάτων θυμίζει Γιὰν βὰν "Aux: στὸν ۷ 
ντὲρ Βάυντεν ὅμως ἢ μεγαλοπρέπεια δὲ θυµί- 
ζει τὴν κοσμικὴ πολυτέλεια ἀλλὰ τὸ σεβασμὸ 
καὶ τὴν τιμὴ ποὺ ὀφείλεται στὸ Θεῖο Βρέφος. 


XII. ΠΡΟΣΚΥΝΗΣΗ TON ΜΑΓΩΝ (λε- 
πτοµέρεια: τοπίο ἀνάμεσα στὶς δυὸ κεντρικὲς 
καμάρες).--- Αὐτὰ τὰ τοπία πλησιάζουν περισ- 
σότερο τὴν πραγματικότητα ἀπὸ τὰ φαντα- 
στικὰ τοπία τοῦ Βὰν "Auk. 'H σχεδιαστικὴ 
λεπτότητα τοῦ πινέλου, ἣ σιγουριὰ τῆς διάτα- 
ENG τοῦ πανοράµατος — ἀληθινὰ πίνακας µέ- 
σα σὲ πίνακα 一 ἀναδεικνύουν τὴ λεπτοµερει- 
ακότητα τῆς δουλειᾶς τοῦ 130۷ ντὲρ Βάυντεν. 


XIV - XV. IIIETA (47 x35 ἐκ.) Μαδρίτη, 
Μουσεῖο τοῦ ITodvvo. — "E66 ὃ "Αγιος Ἰωάν- 
νης καὶ ἡ Παρθένος, συντριμμένοι ἀπὸ τὸν 
πόνο, εἶναι οἱ μόνοι πρωταγωνιστὲς τοῦ δρά- 
ματος ποὺ παίζεται γύρω ἀπὸ τὸ σῶμα τοῦ 
Χριστοῦ. Ἡ σύνθεση περιορίζεται στὸ οὐσια- 
στικό. Ἕνας βράχος ποὺ παρεμβάλλεται ἀνά- 
μεσα στὴν ἱερὴ ὁμάδα καὶ τὸ δωρητὴ βάζει 
τὸν τελευταῖο στὸ περιθώριο τῆς τραγωδίας. 


ΧΥΙ. ΓΕΝΝΗΣΗ ΤΟΥ ΧΡΙΣΤΟΥ ΜΕ ΤΟ 
ΔΩΡΗΤΗ IIETPO ΜΠΛΑΝΤΕΛΕΝ (1452 - 
1455 — 91 x 89 ἕκ.). Κρατικὸ Μουσεῖο Βερο- 
λίνου. ---- Μεσαῖος πίνακας τοῦ τρίπτυχου ποὺ 
ζωγραφίστηκε γιὰ τὴν κεντρικὴ ἐκκλησία 
τῆς πόλης τοῦ Μίντελμπουργκ. O Πέτρος 
Μπλαντελὲν βρίσκεται ἀνάμεσα στοὺς ἁγί- 
ους ποὺ προσκυνοῦν τὸ Βρέφος: ἡ σύνθεση, 
μέσα στὴν ἁπλότητά της, ἔχει ἐπισημότητα. 


XVII. ឬ ΜΑΡΙΑ ΜΑΓΔΑΛΗΝΗ (γύρω στὰ 
1451 - 1452 — 41 x 34 &x.). ΙΙαρίσι, Λοῦβρο. 
— Δεξὶ φύλλο τοῦ τρίπτυχου τῆς οἰκογένειας 
Μπράκ, ὅπου ὁ καλλιτέχνης δημιουργεῖ πλού- 
σιες χρωματικὲς μεταβάσεις. Ὁ πίνακας µαρ- 
τυρεῖ ἐπίσης γιὰ τὸ συνδυασμὸ τῆς σοβαρό- 
τητας ποὺ ταιριάζει στὶς ἱερὲς παραστάσεις μὲ 
τὴν ψυχολογικὴ λεπτότητα ποὺ ἀποκαλύπτε- 
ται στὸ πρόσωπο καὶ στὴ στάση τῆς "Αγίας. 

ΟΙ ΜΕΓΑΛΟΙ ΖΩΓΡΑΦΟΙ 


Μιὰ ἔκδοση - προσφορὰ τῶν Οἴκων ΕΔΒΡΒΗΙ-ΜΕΔΙΣΣΑ 


«Ἕνα ἔργο τέχνης γεμάτο ἔργα τέχνης» 


ΚΥΚΛΟΦΟΡΕΙ ΚΑΘΕ IIEMIITH 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


MELIA AOI | ; 
7٤١١ PADOI (۸۸۷100011077 


"Hên ἐκυκλοφόρησαν : 

1. Ρενουὰρ 2. Τουλοὺζ-Λλωτρὲκ 3. Bav 1 κὸγκ 
4. Ντελακρουὰ 5. Γκωγκὲν 6. Ἔνγκρ 7. Μανὲ 8. Mov 
9. Ντεγκὰ 10. Σεζὰν 11. Ρουσσὼ 12. Σερὰ 13. Ἔνσορ 
14. Ντωμιὲ 15. Καντίνσκυ 16. Τζιόττο α΄ 17. Τζιόττο β΄ 
18. Πάολο Οὐτσέλλο 19. Λεονάρντο ντὰ Βίντσι 
20. Βὰν ᾿Αυκ 

Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 

καὶ συμπεριελήφθηκαν στὸ βιβλιοδετημένο τόμο. 

11 ἀρίθμηση τῶν σελίδων τοῦ τεύχους ἔγινε 

μὲ βάση τὴ σειρὰ ποὺ ἀκολουθήσαμε στὴ βιβλιο- 

δεσία τοῦ τόμου. 

Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Μαντένια Βελάσκεθ 
Μποττιτσέλλι Ρέμπραντ 
Ἱερώνυμος Μπὸς Γκόγια 
Λεονάρντο ντὰ Βίντσι Νταβῖντ 
Ντύρερ Ματὶς 
Μιχαὴλ. "Αγγελος Πικάσσο 
Ραφαὴλ. Μοντιλιάνι 
Τισιανὸς Ντὲ Κίρικο 
Χόλμπαϊν Γύζης 
Μπρέγκελ Λύτρας. 
Ἔλ Γκρέκο Βολανάκης 
Ῥοῦμπενς Παρθένης k.d. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙΡΑ ΤΩΝ 6 TOMON 


1. ᾽Απὸ τὸν Τζιόττο στὴν ᾿Αναγέννηση 
2. Αναγέννηση τ. وا‎ 
3. ᾽Απὸ τὸν 170 Αἰώνα στὸν 0 
4. ᾿Απὸ τὸν 100 Αἰώνα στὸν 200 
.5, Εἰκοστὸς Αἰώνας 
6. Ἕλληνες Ζῶγράφοι 
Copyright FABBRI - «MEAIZXA» 
` EKAOTIKOX ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ : ΤΣΙΜΙΣΚΗ 41 ΤΗΛ. 29010 


Η ΒΙΒΛΙΟΛΕΣΙΑ ΤΟΥ ΕΡΓΟΥ 


1. Ἢ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος μέσα σὲ θήκη ἀπὸ χαρτόνι 300 γραμ. 


2. Οἱ προσκομίζοντες ΜΟΝΟ στὸ βιβλιοπωλεῖο µας (IIa- 
νεπιστηµίου 34 στὸ ΚΕΝΤΡΟ τῆς στοᾶς) τὰ τεύχη 1-15 θὰ 
παραλαμβάνουν τὸ βιβλιοδετημένο τόμο ἀφοῦ καταβάλουν 
δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρτιότε- 
pn ἐμφάνιση τοῦ τόμου ξανατυπώσαμε τὶς 15 ἔγχρωμες ci- 
κόνες τῶν ἐξωφύλλων καὶ τὶς ۴07005716018 στὸ τόμο. 
Ἐπίσης προσθέσαμε ὀκτῶ σελίδες μὲ τὰ περιεχόμενα καὶ 
τὰ εὑρετήρια τοῦ τόμου. 


3, 11 ἀνταλλαγὴ τῶν τευχῶν μὲ κών λος, τό- 
μους θὰ ἀρχίση ἀπὸ τὶς 20 Μαρτίου. 


Οἱ Ἐκδοτικοὶ Οἶκοι «FABBRI» καὶ «ΜΕΛΙΣΣΑ» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«OI ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἐργα- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, o ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 ἐκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ µεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη | 
Κάθε ἀντίτυπο εἶναι καὶ ἕνα πρωτότυπο ! 


